भारतीय राजनयिक विवाद थमने का नाम नहीं ले रहा है। पाकिस्तान में हो रहे भारतीय राजनयिकों के उत्पीड़न मामले में भारत ने पाकिस्तान से आधिकारिक तौर पर आपत्ति जताई है। पाक में अज्ञात लोगों द्वारा दूसरे सचिव का उस समय बहुत पास से पीछा किया गया जब वह रेस्टोरेंट जा रहे थे। इतना ही नहीं पीछा करते समय मोबाइल से उनका वीडियो भी बनाया गया। सूत्रों के अनुसार भारत सरकार ने राजनयिकों के साथ हो रही इन घटनाओं पर कड़ी आपत्ति जताई है। जिसपर पाकिस्तान से इस तरह के मामलों की जांच करते हुए भविष्य में उनके घटित ना होने और सख्ती करने के लिए कहा गया है।